|  |  |
| --- | --- |
|    | **Šio straipsnio neutralumas yra ginčytinas.**Prašome žiūrėti diskusiją (papildomos informacijos gali būti istorijoje). |

|  |
| --- |
| Gyvai |
|  |
| Biografija |
| Kilmė | Lietuva Lietuva, Vilnius |
| Žanrai | alternatyvus rokas |
| Instrumentai | vokalas, būgnai, klavišiniai, gitara |
| Aktyvumo metai | 2001-2013 |
| Svetainė | oficiali svetainė |
| Nariai |
| Milda Kriščiūnaitė, Justas Kupstys, Josh McClung, Dima Škulis |
| Buvę nariai |
| Dainius Pašukevičius, Julija Kupstytė |

**GYVAI** – nuo 2001 iki 2013 metų gyvavusi alternatyvaus roko grupė iš Vilniaus, žinomiausia Lietuvos krikščioniško roko grupė, *christian* stiliaus lyderė Lietuvoje. Grojo 11,5 metų. Išleido 4 albumus („GYVAI", „91", „Me without You" ir „-/+"), tris vaizdo klipus, pelnė įvairių alternatyviosios muzikos apdovanojimų, tarp kurių 2005 metais laimėtas konkursas „M.P.zona", 2006 m. Lietuvos Alternatyviosios muzikos apdovanojimuose A.LT – „Tautos balso" nominacija ir kt. 2011 metais pateko į M.A.M.A. apdovanojimų "Metų alternatyvios muzikos grupės" nominantų šešetuką. Koncertavo Lietuvoje ir užsienyje. GYVAI neturėjo savo prodiuserio, kūryba užsiėmė patys grupės nariai - tiek kartu, tiek ir atskirai. Kai kurios dainos – ne tik bendrai aranžuotos, bet ir bendrai sukurtos. Jose kalbama apie dvasinius ir kitus grupės nariams svarbius dalykus, kurie išgyventi ir kuriais gyventa. Grupė grojo gyvai ir siekė kurti kokybišką krikščionišku požiūriu tvirtą, atvirą muziką. Krikščioniško roko grupė „Gyvai" parodė, jog galima kalbėti apie Dievą, tradicines krikščioniškas vertybes labai gyvai, jaunatviškai ir moderniai.

Istorija
--------

2001 m. rudenį Milda, Julija, Justas (kuriuos siejo giminystės ryšiai) bei jų draugai Joshas, Dainius ir Dima nusprendė kurti grupę. Po poros mėnesių jie pradėjo savo koncertinę veiklą. Visi vilniečiai. Be to, visi tikintys, vienijami krikščioniško tikėjimo, nors bažnyčios ir skirtingos. Milda ir Justas - pusbroliai, Justo ir Dimos tėvai bendradarbiai. Milda dirba muzikos mokytoja privačioje mokykloje. Dima turi psichologijos magistro laipsnį, o Justas dirbo statybų valdymo įmonėje. Joshua McClungas - atvykėlis iš JAV, būgnais groti pradėjęs būdamas ketverių metų, nemažai koncertavęs su įvairiausiomis grupėmis Amerikoje. į Lietuvą atvyko dar paauglys kartu su tėvais misionieriais. Jis lankė lietuvišką mokyklą, gerai išmoko kalbą, o su grupės nariu Dima susipažino krikščionių stovykloje. 

2003 m. birželį grupė išleido debiutinį albumą su 9 dainomis lietuvių ir anglų kalbomis.

2003 m. rudenį ir žiemą grupė surengė koncertinį turą „GYVAI per Lietuvą". Jo metu aplankyti Kaunas, Kėdainiai, Klaipėda, Panevėžys, Tauragė, Biržai, Marijampolė, Telšiai, Pasvalys ir kiti miestai.

2003 m. gruodį grupė GYVAI atliko dvi savo dainas populiarioje TV laidoje „Korida".
Grupė taip pat koncertavo Latvijoje (Salduje, Uogrėje, Priekulėje ir Rygoje).

2005 m. vasarą surengti koncertai Vokietijoje vykusiose „XX Pasaulio jaunimo dienose" (Kelne ir Bonoje).

2006 m. pavasarį Sankt Peterburge GYVAI įrašė savo antrąjį albumą „91". 
Prodiuseris Joseph Ruggier iš JAV, prodiusavęs tokias grupes kaip Aerosmith, Whitecross, Newsboys, gyvenantis Sankt Peterburge, kur yra atidaręs savo studiją pavadinimu Solid Rock. Albume įrašytų dainų aštrus ritmas, krikščioniškas tiesas skelbiantys tekstai, skamba dramatiški „Gyvai" merginų vokalai.

2006 m. GYVAI vasarą bei rudenį surengė antrąjį savo turą per Lietuvos bei Latvijos miestus ir miestelius.

2007 metus GYVAI veiklą tęsė be dviejų grupės narių – iš grupės išėjo Julija ir Dainius. Nepaisant to, grupė toliau aktyviai koncertavo ir išleido vaizdo klipą dainai "Toli toli". 2007 gruodžio 27 d. įgyvendintas grupės GYVAI inicijuotas kalėdinių giesmių projektas „Žvaigždės vedami" Vilniaus Šv. Jonų bažnyčioje. Jo metu grupė grojo su džiazo meistrais Eugenijumi Kanevičiumi, D. Vyšniausku, L. Janušaičiu, fleitininku Vyteniu Giknium, klavišininku Algirdu Kučinsku ir kt. 2009 m. koncerto „Žvaigždės vedami" giesmės išleistos kompaktinėje plokštelėje.

2007 m. rugsėjo dalyvavo kasmetiniame tarptautiniame krikščioniškame roko festivalyje „Atbudimas", vykusiame Vilniaus evangelikų liuteronų bažnyčios kiemelyje.

2008 m. grupė su daina „Paukštis" dalyvavo nacionalinėje atrankoje į Eurovizijos dainų konkursą, tačiau pusfinalyje užėmė 5 vietą ir į finalą nepateko.

2009 m. kovo mėnesį grupė išleido mini albumą „Sparnai", į kurį įėjo 5 naujos grupės dainos ir grupės pirmasis profesionalus vaizdo klipas dainai „Me Without You". Klipo režisierius Mantas Verbiejus pasakojo, kad kurti klipą pastūmėjo prasmingi dainos žodžiai: „Esu tikras, kad be Dievo žmogaus gyvenimas negali nuskambėti. Atsispyriau nuo siurrealizmo idėjų, todėl klipe vaizduojama ne realybė, bet sapnų ir tikrovės persipynimas. Svarbus dalykas klipe – ironija. Nors pasakojimo vingiai liūdni, dramatiški, žiūrovas šypsosis". Vaizdo klipą rodė „MTV Baltic" kanalas, kuriame klipas pasiekė 13-tą vietą „Baltic top 20" ir 5-tą vietą „Rock chart" lentelėse. Klipas taip pat užėmė 2-ą vietą MTV Baltic geriausio lietuviško metų vaizdo klipo apdovanojimuose. 

2009 m. pavasarį paskelbė konkursą, kuriame didžėjai išbandė savo jėgas, kurdami remiksus GYVAI klausytojų pamėgtoms dainoms. Geriausius remiksus grupė išleido savo albume. Geriausi remiksai skambės\jo „Gyvai" koncerte balandžio 18 d. klube „House of Music", Vilniuje, o geriausio remikso autorius po „Gyvai" pasirodymo turėjo galimybę groti savo programą.

2009 m. rugsėjį grupė GYVAI su daina „Nenuleisk žemyn akių" buvo radijo stoties Radiocentras laidos „Atsibusk su Vyteniu" (vedėjas Vytenis Sinkevičius) Ryto svečias.

2009 m. rudenį GYVAI surengė turą po užsienio šalis, kurio metu su koncertais aplankė Lenkiją, Angliją, Suomiją ir Latviją. Specialiai šiam turui buvo perleistas mini albumas „Sparnai" anglišku pavadinimu „Me Without You". Į šį albumą papildomai įėjo dar 2 remiksai: Eric Elleo remiksas dainai „Gaze into my eyes" ir Corbie remiksas dainai „Me Without You". Lietuvių krikščionių bažnyčios Londone pakviesta grupė lapkričio mėn. surengė du „gyvus" koncertus – vieną „Kensington Temple" bažnyčioje, kitą - East Hame.

2010 m. birželio mėn. dalyvavo krikščioniško jaunimo festivalyje „Dievas yra Meilė" Pažaislio vienuolyne (Kaunas).

2011 m. dideliame griūvančiame plytų fabrike („Švenčionėlių keramikos" cechuose) grupė dainai „Why" sukūrė vaizdo klipą (scenarijaus autorius ir režisierius Martynas Grašys, Lietuvos muzikos ir teatro akademijos studentas). Mažo biudžeto vaizdo klipo filmavimas, kainavęs 2 500 Lt, truko 5 dienas. Ekspresyvi, egzistencinėmis nuotaikomis pulsuojanti daina laužė nusistovėjusius lietuviškų vaizdo klipų kūrimo standartus. Klipo pristatymas ir akustinis „Gyvai" koncertas surengtas kartu su kviestiniais muzikantais - Tadu Dešuku (smuikas) ir Dominyku Vyšniausku (trimitas) - gruodžio 20 d. Vilniaus „Artistų" klube. Vėliau sukurtas dainos „Why" dubstep stiliaus remiksas, kurio vaizdo klipe įtraukta daugiau į oficialų klipą netilpusių kadrų.

2011 m. grupė GYVAI išleido velykinį singlą „Amžinai gyvent", pristatantį ketvirtąjį grupės albumą „– / +". Šis albumas skyrėsi nuo senesnių tuo, kad pusė jame įrašytų dainų prieš tai nebuvo grotos koncertuose, jas klausytojai pirmą kartą išgirdo albumo pristatymuose. Ketvirtajame albume „-/+" grupė „Gyvai" atsiskleidė kaip egzistencinio roko atstovė. Albumas prisodrintas XX amžiaus 8-ajam dešimtmečiui būdingos roko stilistikos. Dainų tekstai dažnai kalba apie priešingybes: gyvenimą ir mirtį, Dievą ir žmoniją, Lietuvą ir pasaulį, vyrą ir moterį, vienatvę ir bendrystę. Kūriniai – tai šiuolaikinio žmogaus psalmės ir meditacijos, atliekamos roko ritmu. Per trylika naujojo albumo dainų nusidriekia ieškojimų, dramatizmo ir iššūkių kupinas kelias, kurį simboliškai žymi albumo pavadinimas „-/+", apimantis neigiamų ir teigiamų patirčių žmogaus gyvenime sampyną. Grupei talkino Dominykas Vyšniauskas, įrašęs trimito partiją vienoje iš dainų, ir grupės bičiulis Corbie, su kuriuo jau ne kartą prieš tai bendradarbiauta elektroninės muzikos srityje. Vokalas įrašinėtas savo studijoje. Albumo pristatymo koncertai vyko Vilniuje (Vilniaus profsąjungų rūmuose, klube „Propaganda"), Kaune, Klaipėdoje ir kituose miestuose.

2011 m. grupė buvo "Geriausia roko grupė" nominantė kasmetiniuose naujos muzikos žurnalo Sharkeen.lt rengiamuose lietuviškos muzikos rinkimuose „Sharkeen LT geriausi 2011".

2011 m. liepos 30 d. dalyvavo festivalyje "Rebel Rock" (Utena). 2011 m. rugpjūčio mėn. dalyvavo Pasaulio jaunimo dienose Madride (Ispanija), Plaza de España, Pranciškonų kaimelyje, Plaza de San Francisco, Principe Pio (Metro projektas). 2011 m. spalio mėn. GYVAI grojo „Siemens" arenoje Vilniuje ("Vilties festivalis").

2012 m. dainos „WHY" vaizdo klipas alternatyviosios muzikos apdovanojimuose T.Ė.T.Ė išrinktas geriausiu lietuvišku klipu. 2012 m. dainą „Dangaus bankas" atliko Kaune ant „Fluxus ministerijos" pastato stogo. 2012 m. birželio 9 d. grupė grojo Rygos arenoje vykusiame krikščioniškame Baltijos šalių jaunimo festivalyje.

2013 m. grupė GYVAI baigė savo veiklą. Atsisveikinimo koncertas vyko 2013 metų kovo 1 dieną klube GLUCK. Kiekvienas nusipirkęs bilietą, gavo antrąjį GYVAI albumą „91" dovanų.

Grupės nariai muzikuoja ir toliau. Būgnininkas Joshua McClung koncertuoja su grupėmis G&G Sindikatas, The Perfect Pill, Yoko Mono ir Jurga Šeduikyte. Milda Kriščiūnaitė atlieka bažnytinę šlovinimo muziką, yra pagrindinė grupės ICHTHUS vokalistė, dalyvauja muzikiniuose projektuose, tokiuose kaip roko opera „Prisikėlęs" ir kt. Gitaristas Justas Kupstys muzikuoja su aktoriumi ir giesmių kūrėju Arnoldu Jelianiausku, o Dima Škulis groja būgnais bažnyčios šlovinimo grupėje. GYVAI nariai neatmeta galimybės vėl susijungti į naują grupę ar projektą.

Grupės nariai
-------------

Iki 2013 m. kovo
* **Vokalas, klavišai** - Milda Kriščiūnaitė, muzikos pedagogė, Vilniaus Bernardinų bažnyčios šlovinimo grupės „Ichthus" vokalistė, Balio Dvariono muzikos mokyklos, Vilniaus pedagoginio ir Lietuvos teisės universitetų absolventė
* **Elektrinė, akustinė gitara** - Justas Kupstys (Mildos pusbrolis), Laisvųjų krikščionių bažnyčios šlovinimo grupės narys
* **Bosinė gitara** - Dima Škulis
* **Mušamieji** - Josh McClung

iki 2006 m. pabaigos
* **Dain Canis** – elektrinė gitara, akustinė gitara
* **Julija Kupstytė** – vokalas, klavišai

Albumai
-------

**GYVAI (2003)**

1. Gyvenk
2. Ne Tavyje
3. Mažas
4. Tiktai Tu
5. Trust
6. Wrong again
7. Never go away
8. Aš laukiu
9. Come to Jesus

  

**91 (2006)**

1. The Fortress
2. The World
3. Toli Toli
4. The Shelter
5. Ar tu žinai?
6. Kartą…
7. Trust
8. 91 psalmė
9. Kalėdų Istorija
10. The Shadow
11. Tikiu
12. Blossoming Desert
13. Iš malonės
14. November Rain
15. Time

  

**Sparnai EP (2009)**

1. Tavo Meilė
2. Me Without You
3. Nenuleisk Žemyn Akių
4. Words
5. Gaze Into My Eyes
6. Paukštis

  

**Me Without You EP (2009)**

1. Me Without You
2. Tavo Meilė
3. Nenuleisk Žemyn Akių
4. Words
5. Gaze Into My Eyes
6. Paukštis
7. Gaze Into My Eyes (Eric Elleo Club Mix)
8. Me Without You (Corbie Remix)

  

**+/- (2011)**

1. Nėra Laiko
2. Why
3. Bank Of Heaven
4. Words
5. A Surprise
6. Nenuleisk žemyn akių
7. Mūsų Lietuva
8. Hold Me
9. Pasitikėsiu
10. Amžinai Gyvent
11. Apie Viltį
12. Healer Savior

Video klipai
------------

| Metai | Pavadinimas | Režisierius |
| --- | --- | --- |
| 2007 | "Toli toli" |  |
| 2009 | "Me Without You" | Mantas Verbiejus |
| 2011 | "Why" | Martynas Grašys |
|

Apdovanojimai
-------------

* Festivalis „Sielos 2003" – „Žiūrovų geriausios grupės" apdovanojimas;
* Festivalis „Sielos 2004" – „Geriausias muzikantas" – Joshas.
* „Euro Rock ‘05" – Joshas apdovanotas kaip geriausias būgnininkas, grupė pateko į finalą.
* „Durys 2005" – II vieta
* Alternatyvios muzikos festivalis „M. P. Zona" 2005 m. – I vieta;
* Festivalis „Sielos 2005" – „Žiūrovų geriausios grupės" apdovanojimas;
* Lietuvos alternatyvios muzikos apdovanojimai „A.LT 2005" – Tautos balso laimėjimas;
* Festivalis „Sielos 2006" – „Mano sielos muzikantas" – Joshas, „Mano sielos balsas" – Milda;

Didžiausi koncertai
-------------------

Pasaulio jaunimo dienose - Ispanijoje 2011 m. ir Vokietijoje 2005 m. (~100 000 žm.), „Lietuvos jaunimo dienos 2004" Šiauliuose (5000 žm.), savižudybių prevencijos koncertas „Renkuosi gyvenimą" (10 000 žm.). Koncertuota Rygos arenoje (2012 m.), Siemens arenoje (2009 m.).

Nuorodos
--------

* Grupės istorija, įrašai (Music.lt)
* Oficialus grupės puslapis
* Grupės vaizdo klipai (Youtube)

Vikižodynas

Išnašos
-------

1. ↑  Grupė "Gyvai" baigia savo veiklą[neveikianti nuoroda] (Krikščioniškas internetinis lietuviškas "Vilties Radijas")
2. ↑  Grupė „Gyvai": Gyveni, kai darai tai, ko trokšti
3. ↑  Milda Kriščiūnaitė. Mes grojame tai, kuo gyvename
4. ↑  Grupė „Gyvai": „Kūryba visada žavi"
5. ↑  Vinco Krėvės memorialinio muziejaus vykdomo menų sintezės projekto „Netrūkstančios gijos" renginys (2007 m. rugsėjo 20 d. Vilniaus įgulos karininkų ramovės salė)
6. ↑  Grupė „Gyvai" - „91": pritylantis ir prasiveržiantis šauksmas
7. ↑  Grupė GYVAI: Daina „Toli toli" (vaizdo klipas)
8. ↑  „Kalėdinė psalmė" (muzika - Mildos Kriščiūnaitės, žodžiai iš Senojo Testamento, 96-os psalmės) (iš kalėdinių giesmių koncerto „Žvaigždės vedami"" - jungtinio džiazo, roko ir klasikos muzikantų projekto, vykusio 2008 m. šv.Jonų bažnyčioje, Vilniuje. Atlikėjai: Milda Kriščiūnaitė, Eugenijus Kanevičius, Vytautas Labutis, Joshua McClung, Algirdas Kučinskas)
9. ↑  Krikščioniško roko muzika budins Vilnių
10. ↑  „Atbudimas 2007" – krikščioniškas roko festivalis vėl kvietė į Vilnių[neveikianti nuoroda]
11. ↑  Grupė GYVAI: Daina „Paukštis"
12. ↑  Grupė „Gyvai" pristato naują vaizdo klipą (Delfi.lt inf.)
13. ↑  Geriausio lietuviško metų vaizdo klipo savininkai jau išaiškinti (Delfi.lt inf.)
14. ↑  Roko grupė "Gyvai" meta iššūkį didžėjams Archyvuota kopija 2016-03-05 iš Wayback Machine projekto.
15. ↑  Maloniai nustebino grupė 'GYVAI' Archyvuota kopija 2013-05-27 iš Wayback Machine projekto. (Radijo stoties Radiocentras laidos „Atsibusk su Vyteniu" tinklaraštis)
16. ↑  Grupė „Gyvai" fonogramų nepripažįsta[neveikianti nuoroda] (Anglija.lt)
17. ↑  Roko grupė „Gyvai" laužo nusistovėjusius vaizdo klipų kūrimo standartus
18. ↑  Roko grupė „Gyvai" gerbėjams pristatė naują vaizdo klipą
19. ↑  Grupės „GYVAI" albumas „+/-" – šiuolaikinio žmogaus psalmės
20. ↑  Grupė „Gyvai": „Kūryba visada žavi"
21. ↑  Krikščioniško roko grupė „Gyvai" pristatė naują albumą[neveikianti nuoroda] (Lietuvos rytas)
22. ↑  Krikščioniško roko grupė „GYVAI" išleidžia velykinį singlą
23. ↑  Startuoja kasmetiniai „Sharkeen LT geriausi 2011″ rinkimai Archyvuota kopija 2013-04-04 iš Wayback Machine projekto.
24. ↑  Į Pasaulio jaunimo dienas Madride išvyko pirmoji lietuvių jaunimo grupė
25. ↑  Vilties festivalis (Laisvųjų krikščionių bažnyčia)
26. ↑  Gyvai. „Dangaus bankas"
27. ↑  Baltijos šalių jaunimo festivalis
28. ↑  Krikščioniško roko kolektyvas „Gyvai" skelbia veiklos pabaigą (15min)
29. ↑  Roko kolektyvas GYVAI skelbia apie veiklos pabaigą (Bernardinai.lt inf. Kultūra » Informacija LUX/jauniems » Neformatas » Kultūra » Muzika)
30. ↑  Vilniaus krikščionių mokyklos pedagogai Archyvuota kopija 2012-05-07 iš Wayback Machine projekto.
31. ↑  „Tik Tu, Viešpatie, žinai, kaip viskas yra" Archyvuota kopija 2009-06-05 iš Wayback Machine projekto.
32. ↑  Festivalio SIELOS 2003 nominacijų laureatai Archyvuota kopija 2008-02-22 iš Wayback Machine projekto.
33. ↑  Festivalio SIELOS 2004 nominacijų laureatai[neveikianti nuoroda]
34. ↑  Festivalio SIELOS 2005 nominacijų laureatai[neveikianti nuoroda]
35. ↑  A.LT 2005 apdovanojimai – alternatyva gyva arba galvų „pjovimo" ypatumai Archyvuota kopija 2009-05-27 iš Wayback Machine projekto.
36. ↑  Festivalio SIELOS 2006 nominacijų laureatai Archyvuota kopija 2008-02-22 iš Wayback Machine projekto.
37. ↑  GYVAI - Psalmė live (Siemens arena, Vilnius, 09 10 09, D. Hathaway ministries concert)